Emanuela u Ġużeppi Grima kellhom 15-il tarbija. Tirrakkonta dwarhom waħda mill-ulied, Ġużeppi kien jaħdem il-Biċċerija u Emanuela kienet taħdem id-dar. Hekk kif iżżewgu kellhom 4 subien Kurunatu, Ġorġ, Mario u Emanuel. Ftit wara kellhom tewmin Guza u Paola Darba Ġużeppi u Emanuela,u iltaqghu ma' Frenċ tal-Għarb. Malli rah Frenċ tal-Għarb qal lil Ġużeppi li tnejn mis-subien kienu se jsiru qassisin. Ġużeppi qallu li Emanuela reġgħet tqila u li aktarx se jkollha tnejn, tewmin oħra. Frenċ tal-Għarb kien pront qallu "tlieta mhux tnejn". Fit-13 ta' Diċembru 1959 Emanuela welldet tewmin, Carmen u Grace. Però meta marret l-isptar qaltilhom biex jiċċekkjaw sew għax Frenċ tal-Għarb kien qalilha xorta oħra. Wara nofs siegħa titwieled tifla oħra. Stella. Grace hija waħda mill-ewwel li twieldu f'Għawdex. Minħabba li issa l-familja kienet kibret sew, dak iż-żmien it-tabib ma kienx jagħti permess li dawn jinżammu d-dar. Huma kienu jgħixu ġo żewgt ikmamar żgħar. Għalhekk kontra qalbhom, Ġużeppi u Emanuela kellhom jitfgħu lit- ġo istitut. L-Istitut 'Lourdes home' tas-sorijiet Dumnikani ġewwa l-Imġarr. L-ewwel ritratt li ttieħed tat-tfal fl-Istitut tas-sorijiet Dumnikani Grace u ħutha meta kienu ntagħżlu biex ikantaw fl-Istitut għaż-żjara tal-kantanta famużaTaljana Orietta Berti. Wara ħdax il-sena, Grace flimkien ma' ħutha ħarġu mill-Istitut u reġgħu ngħaqdu mal-familja tagħhom. "Ommi u missieri kienu ferħanin se jtiru". Sa fl-aħħar din il-familja reġgħet ingħaqdet kollha flimkien. Matul iż-żmien Emanuela kellha 5 itfal oħra però mietu meta kienu għadhom żgħar. Stella, Carmen u Grace meta għalqu 11-il sena ftit qabel ma ħarġu mill-Istitut Dan ir-ritratt ittieħed dakinhar li l-familja reġgħet ingħaqdet. Li kien qal Frenċ tal-Għarb seħħ. Kurunatu laħaq qassis u mar 35 il-missjoni il-Ġibiltà. Gorġ ukoll laħaq qassis u mar il-missjoni bosta postijiet fosthom Brazil, Etijopja u Indja. Kien ukoll il-missjoni ma' Madre Tereża. Dun Ġorġ li waqqaf Ġesù fil-Proxxmu u li għamel tant u tant ġid mal-foqra. Dun Ġorġ, is-sena l-oħra meta ltaqa' mal-papa Franġisku u Madre Tereza Grace, meta għalqet 19-il sena, iddeċidiet li tidħol soru. Daħlet soru mal-istess sorijiet li kienet magħhom fl-Istitut. Wara 15-il sena, Grace ħarġet minn soru u sena wara żżewġet lil Philip u kellhom 4 wlied. Grace tilfet 2 subien meta kienu għadhom żgħar. Sentejn u nofs ilu, Grace tilfet ukoll lil oħtha Ġuża. Grace flimkien ma żewġha Philip u ż-żewġ ulieda Maria Josefa u Alessandra Jo. Meta Grace irrakkontatli din l-istorja stajt nara d-diqa f'għajnejha u t-tbatija ta' dak li għaddiet minnu iżda fl-istess ħin f'għajnejn Grace hemm it-tama li għada jisbaħ aħjar.
"Ommi damet 12-il sena tqila"